সিবিআই জানাচ্ছে, এই বিপুল পরিমাণ অর্থ নয়ছয়ের ঘটনায় সিটের বড় কর্তা ছাড়াও নিচু তলার অন্তত আট জন পুলিশ অফিসারকে জিজ্ঞাসাবাদ করা দরকার। সারদার কর্ণধার সুদীপ্ত সেন এবং অন্যতম ডিরেক্টর দেবযানী মুখোপাধ্যায়কে জেরা করে বিভিন্ন রাজ্য থেকে কত টাকা তোলা হয়েছিল, তার একটি হিসেবও তৈরি করা হয়েছে। দেবযানী মূলত সারদার ব্যাঙ্ক বিভাগ দেখতেন। সুদীপ্ত-দেবযানীকে মুখোমুখি বসিয়ে একাধিক বার জেরার পরে প্রায় আট হাজার কোটি টাকা তোলা হয়েছিল বলেই হিসেব পাওয়া গিয়েছে।